ที่ประชุมคณะรัฐมนตรี เตรียมพิจารณามาตรการของขวัญปีใหม่ปี 2566
การประชุมคณะรัฐมนตรีวันนี้(20 ธ.ค.65) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธาน โดยวาระที่น่าสนใจคือของขวัญปีใหม่ 2566 จากหน่วยงานภาครัฐ ตามมาด้วยมาตรการลดภาระค่าครองชีพด้านพลังงานของประชาชนและมาตรการกระตุ้นการใช้จ่าย เช่น กระทรวงมหาดไทย เสนอมาตรการเร่งด่วน ด้านพลังงานเพื่อบรรเทาผลกระทบต่อประชาชนจากสถานการณ์ราคาพลังงาน สำหรับค่าไฟฟ้าประจำเดือนตุลาคมถึงธันวาคม 2565 กระทรวงพลังงาน เสนอการขยายระยะเวลา มาตรการบรรเทาผลกระทบราคาก๊าซปีโตรเลียมเหลว หรือ LPG โครงการยกระดับความช่วยเหลือส่วนลดค่าซื้อก๊าซหุงต้มแก่ผู้มีรายได้น้อยผ่านบัตรสวัสดิการแห่งรัฐ ตรึงราคาขายปลีก LPG ให้อยู่ที่ 408 บาทต่อถัง 15 กิโลกรัม มีผลบังคับใช้ตั้งแต่วันที่ 1-31 มกราคม 2566  คงราคาขายปลีกก๊าซ NGV สำหรับรถแท็กซี่ในโครงการเอ็นจีวีเพื่อลมหายใจเดียวกันของ ปตท.ส่วนรถยนต์ทั่วไปปรับขึ้นราคาขายปลีกก๊าซ NGV เป็น 17.59 บาทต่อกิโลกรัม  ตั้งแต่วันที่ 16 ธันวาคม 2565-15 มีนาคม 2566 และการขอยกเว้นการปฏิบัติตามมติคณะรัฐมนตรีเมื่อวันที่ 26 มกราคม 2559 เพื่อให้การไฟฟ้าฝ่ายผลิตแห่งประเทศไทยยุติการดำเนินโครงการไฟฟ้าพลังน้ำบ้านจันเดย์กระทรวงคมนาคม เสนอร่างกฏกระทรวงยกเว้นค่าธรรมเนียมการใช้ยานยนตร์บนทางหลวงพิเศษ หมายเลข 7 และทางหลวงพิเศษหมายเลข 9 ภายในระยะเวลาที่กำหนด เป็นการยกเว้นค่าธรรมเนียมการใช้ยานยนตร์บนทางหลวงพิเศษในช่วงเทศกาลปีใหม่ของปี พ.ศ. 2566กระทรวงการคลัง เสนอมาตรการช้อปดีมีคืน ที่กำหนดให้นำค่าใช้จ่ายจากการซื้อสินค้าและบริการมาลดหย่อนภาษีได้ตามจำนวนที่จ่ายจริงวงเงินสูงสุด 40,000 บาท จากร้านค้าทั้งแบบออนไซต์และออนไลน์ ที่มีใบกำกับภาษีผ่านระบบอิเล็กทรอนิกส์ เริ่มตั้งแต่วันที่ 1 มกราคม-15 กุมภาพันธ์ 2566 กระทรวงการท่องเที่ยวนักกีฬา เสนอโครงการเราเที่ยวด้วยกัน เฟส 5 จำนวน 1.5 ล้านสิทธิ งบประมาณ 5,400 ล้านบาท กระทรวงการพัฒนาสังคมและความมั่นคงของมนุษย์ เสนอวาระแห่งชาติ เรื่อง การป้องกันและแก้ไขปัญหาการข่มขืนกระทำชำเราและการล่วงละเมิดทางเพศ และ กระทรวงการคลัง เสนอทบทวนมติคณะรัฐมนตรีเพื่อปรับปรุงหลักเกณฑ์การดำเนินโครงการให้ความช่วยเหลือทางการเงินแก่ผู้ประกอบกิจการใน 3 จังหวัดชายแดนภาคใต้